CELEX: 62006CA0353
Language: sk
Date: 2008-10-14 00:00:00
Title: Vec C-353/06: Rozsudok Súdneho dvora (veľká komora) zo 14. októbra 2008 (návrh na začatie prejudiciálneho konania, ktorý podal Amtsgericht Flensburg – Nemecko) – Konanie začaté na návrh: Stefan Grunkin, Dorothee Regina Paul (Právo slobodne sa pohybovať a zdržiavať na území členských štátov — Medzinárodné právo súkromné týkajúce sa priezviska — Štátna príslušnosť ako jediný hraničný určovateľ na účely stanovenia uplatniteľného práva — Maloleté dieťa, ktoré sa narodilo a má bydlisko v jednom členskom štáte a je štátnym príslušníkom iného členského štátu — Neuznanie jeho mena získaného v členskom štáte narodenia a bydliska zo strany členského štátu, ktorého je štátnym príslušníkom)

6.12.2008   
            
            
               SK
            
            
               Úradný vestník Európskej únie
            
            
               C 313/3
            
         Rozsudok Súdneho dvora (veľká komora) zo 14. októbra 2008 (návrh na začatie prejudiciálneho konania, ktorý podal Amtsgericht Flensburg – Nemecko) – Konanie začaté na návrh: Stefan Grunkin, Dorothee Regina Paul
   (Vec C-353/06) (1)
   
   (Právo slobodne sa pohybovať a zdržiavať na území členských štátov - Medzinárodné právo súkromné týkajúce sa priezviska - Štátna príslušnosť ako jediný hraničný určovateľ na účely stanovenia uplatniteľného práva - Maloleté dieťa, ktoré sa narodilo a má bydlisko v jednom členskom štáte a je štátnym príslušníkom iného členského štátu - Neuznanie jeho mena získaného v členskom štáte narodenia a bydliska zo strany členského štátu, ktorého je štátnym príslušníkom)
   (2008/C 313/04)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Amtsgericht Flensburg
   Účastníci konania pred vnútroštátnym súdom
   Stefan Grunkin, Dorothee Regina Paul
   za účasti:
   Leonhard Matthias Grunkin-Paul, Standesamt Niebüll
   Predmet veci
   Návrh na začatie prejudiciálneho konania – Amtsgericht Flensburg – Výklad článkov 12 a 18 Zmluvy ES – Vnútroštátna kolízna norma, podľa ktorej sa právny poriadok upravujúci priezvisko osoby určí iba na základe jej štátnej príslušnosti – Odmietnutie zo strany členského štátu štátnej príslušnosti uznať priezvisko dieťaťa zložené z priezvísk jeho rodičov, pričom dieťa sa narodilo a má bydlisko v inom členskom štáte, kde bolo zaregistrované pod týmto dvojitým priezviskom
   Výrok rozsudku
   Článok 18 ES bráni za podmienok, ako sú tie vo veci samej tomu, aby orgány členského štátu odmietli pri uplatňovaní vnútroštátneho práva uznať priezvisko dieťaťa, tak ako bolo určené a zaregistrované v inom členskom štáte, v ktorom sa dieťa narodilo a má odvtedy bydlisko, teda dieťaťa, ktoré je tak ako jeho rodičia štátnym príslušníkom len prvého z uvedených členských štátov.
   
      (1)  Ú. v. EÚ C 281, 18.11.2006.